Úrvalsvísitala kauphallar Nasdaq á Íslandi lækkaði um 0,67% , niður í 2.107,30 stig , í 1,9 milljarða heildarviðskiptum á hlutabréfamarkaði í dag . Langflest fyrirtæki lækkuðu í viðskiptum dagsins , en fimm hækkuðu og fjögur stóðu í stað . Mest hækkun var á gengi bréfa Festi , eða um 1,87% , upp í 136,50 krónur , í 346 milljóna króna viðskiptum , sem jafnframt voru næst mestu viðskiptin með bréf í einu félagi í dag . Næst mest hækkun var á gengi bréfa Brims , eða um 1,28% , en einungis í viðskiptum fyrir nokkra þúsundkalla , og fór gengi bréfanna upp í 39,60 krónur . Þriðja mesta hækkunin var á gengi bréfa Skeljungs , eða um 1,08% í 197 milljóna króna veltu , og nam lokagengi félagsins 8,42 krónum . Mesta veltan var með bréf Marel , eða fyrir 403 milljónir króna en gengi bréfa félagsins lækkaði um 0,49% , niður í 614 krónur . Mest lækkun var hins vegar á gengi bréfa Origo , eða fyrir 2,27% , niður í 25,85 krónur , í þó ekki nema 18 milljóna króna veltu . Næst mesta lækkunin var á gengi bréfa Icelandair , eða um 2,12% , og fór gengi bréfa flugfélagsins niður í 7,38 krónur í 103 milljóna króna veltu . Þriðja mesta lækkunin var á gengi bréfa Kviku banka , eða um 1,86% , í litlum viðskiptum eða fyrir 29 milljónir króna , og fór lokagengið niður í 10,55 krónur . Breska pundið á 161 krónu Evran styrktist gagnvart íslensku krónunni , eða um 0,29% , og fæst hún nú á 136,86 krónur , sama gerði breska pundið , eða um 0,63% , í 160,94 krónur , meðan Bandaríkjadalur hækkaði um 0,16% í 122,31 krónur .